Τέλος το κάπνισμα στα μπουζούκια

Τέλος το κάπνισμα στα μπουζούκια , καζίνο και σ΄ όλα τα νυχτερινά κέντρα, βάζει η απόφαση του Συμβουλίου της Επικρατείας.

Ακυρώθηκε η υπουργική απόφαση του 2001, με την οποία επιτρεπόταν δημιουργία χώρου καπνιζόντων σε καζίνο και νυχτερινά κέντρα άνω των 300 τ.μ αντί 200 ευρώ το τετραγωνικό μέτρο, από το Συμβούλιο της Επικρατείας.

Το ΣΤΕ έκρινε ότι το επίμαχο μέτρο είχε κατά κύριο λόγο δημοσιονομικό και εισπρακτικό σκοπό.

Ωστόσο, ξανανοίγει η υπόθεση αφού επιστρέφει στο Ανώτατο Ακυρωτικό Δικαστήριο ,ενώπιον του οποίου προσέφυγαν ζητώντας την ακύρωση και της νέας υπουργικής απόφασης μία μη κερδοσκοπική εταιρεία και πολίτες , οι οποίοι είχαν επιλέξει τη δικαστική οδό και μετά την έκδοση της απόφασης του 2011.

Το Δ΄ Τμήμα του ΣτΕ (πρόεδρος η αντιπρόεδρος Μαρία Καραμανώφ και εισηγητής ο σύμβουλος Επικρατείας Διομήδης Κυριλλόπουλος) στην υπ΄ αριθμ 551/2019 ακυρώνει την υπουργική απόφαση του 2011 καθώς θεωρεί ότι έχει μόνο δημοσιονομικούς-εισπρακτικούς σκοπούς.

Οι ανώτατοι δικαστές επισημαίνουν , μεταξύ άλλων στην απόφασή τους, ότι «η εν λόγω εξαίρεση από την απόλυτη απαγόρευση του καπνίσματος δεν θεσπίστηκε επί τη βάσει κριτηρίων προκυπτόντων από την επίμαχη διεθνή σύμβαση, αλλά αντιθέτως υπαγορεύθηκε από δημοσιονομικούς λόγους, ήτοι λόγους που παρίστανται κατ΄ εξοχήν απρόσφοροι για την εξυπηρέτηση των επιδιωκομένων από τη διεθνή σύμβαση σκοπών».